JohanHeinsen/ENO huggingface dataset:
Odense Adresse-Contoirs Efterretninger, 1845-08-26
Jfølge Forlig og derefter passeret Execution, bliver Tirsdagen den 2 Septbr. d. A., Formiddag Kl. 10, ved 3die og sidste Auction, som afholdes paa Gaarden Kammer gave, opraabt til Bortsalg: Arvefæste-Eiendommene. Kammergave, Tersløsegaard og Aspergaard under Sorøe Academies Gods. Opraabet skeer saaledes: Aspergaard, med paastaaende Bygninger og Tilliggende af ufrit Hartkorn Ager og Eng ny Matr. 6 Tdr. 5 Skpr. 1 Fdkr. 2 Alb., med et Areal af 103 ½ Tdr. Land geom. Maal, og tilhørende Besætning. J Jorderne er nedlagt følgende Udsæd: 7 Tdr. Rug, 7 Tdr. Byg og 18 Tdr. Havre. Kammergave og Tersløsegaards Hovedparcel, med Bygninger og underliggende Jorder, af ufrit Hartkorn Ager og Eng 18 Tdr. 6 Skpr. 1 Fdkr. 1 Alb. og fri Hovedgaardstaxt 25 Tdr. 4 Skpr. 3 Fdkr. 2 1/4 Alb. med et Areal af circa 450 Tdr. Land geom. Maal og tilhørende Besætning, samt Udsæd, i hvilken Henseende bemærkes, at 32 Tdr. Land ere besaaede med Raps og 35 Tdr. med Thimotheum og Kløver, forøvrigt er nedlagt 35 Tdr. Hvede, 45 Tdr. toradet Byg, 2 Tdr. sexradet Byg, 60 Tdr. Havre, 65 Tdr. Kartofler, 4 Tdr. Rug, 4 Tdr. Vikkehavre og 1 Td. Vinterbyg. Af de i Eiendommen indestaaende Prioriteter forventes 26,000 Rbd. at kunne blive staaende. Samtlige foranførte Eiendomme under Eet. De til Eiendommen hørende Huusmænd svare 62 Rbd. i Penge, 795 Ugedage og ere pligtige at høste 116 Tdr. Land aarligen.
Odense Adresse-Contoirs Efterretninger, 1845-08-26
Medens der for disse, med Hensyn til Jordernes Bonitet, fortrinlige Eiendomme, ved de forhen afholdte frivillige Auctioner er budet 35,000 Rbd., og medens de ved den fornylig optagne Taxationsforretning samlede ere vurderede til 47,55 Rbd.,er der nu ved 1ste Auction kun budet 29,000 Rbd. Conditionerne, Taxationsforretningen, Adkomstdocumenterne m.v. ere til Eftersyn hos Procurator Kraft, Stormgade No. 198, ligesom et Exemplar af Conditionerne ogsaa vil findes henlagt paa Hr. Cancelliraad Leunings Contoir, samt paa Kammergave, hvor Eiendommen paavises af Avlsforvalter Cold.
Odense Adresse-Contoirs Efterretninger, 1845-08-26
Landeiendom. Jfølge tagen Beslutning under Skiftet efter afdøde Peder Christensen af Store=Hammergaard, blive de hans Bo tilhørende Eiendomme stillede til Auction, som afholdes paa Stervbogaarden Mandagen den 22 Septbr. næstkommende, Kl. 10 Formiddag. Eiendommene ere: Store=Hammergaard i Hammer Sogn, Vrads Herred, af Hartkorn ufri Hovedgaardstaxt 10 Tdr. 3 Skpr. 3 Fdkr. 2 Alb. En Eng, Degne=Engen kaldet, i Tørring Sogn, af Hartkorn efter den gamle Matricul fri Hovedgaardstaxt 1 Skp. 1 Fdk. 1/4 Alb. og 3) Et Skovskifte i Alsted Fredskov.
Odense Adresse-Contoirs Efterretninger, 1845-08-26
Til Liebhaveres Efterretning tilføies, at Hammergaard har et Tilliggende af omtrent 300 Tdr. Land opdyrket Jord, hvoraf Størstedelen er af muldig Beskaffenhed, med Leerunderlag, at Mærgel haves i Overflødighed overalt paa Marken, og at der til selve Gaarden avles omtrent 40 Læs Høe aarlig. Derhos hører til Gaarden, foruden det anførte Areal, omtrent 100 Tdr. Land uopdyrkede, men til Opdyrkning tjenlige Jorder. Eiendommene paavises forinden Auctionen af Bestyreren, Christen Rasmussen paa Hammergaard, og om Conditionerne kan Underretning erholdes hos Undertegnede. Naar Auctionen over de faste Eiendomme er tilendebragt, forauctioneres den ovennævnte og følgende Dage Boets meget betydelige Løsøre. Thyrsting og Vrads Herreders Contoir den 18 August 1845. Hunderup.
Odense Adresse-Contoirs Efterretninger, 1845-08-26
Fyens Stiftsavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1845-08-27
74 Aargang. No 163. Stifts Fyens Kongelig ene privilegerede. Adresse- og politiske Avis samt Avertissementstidende. Forsendes med Brevposten overalt i de danske Stater, Redigeres, trykkes og udgives af M. C. Hempel i Odense. Onsdagen. 27 August 1845.
Odense Adresse-Contoirs Efterretninger, 1845-08-27
Jndhold. Udlandet: Frankerig, Sverrig. -
Odense Adresse-Contoirs Efterretninger, 1845-08-27
Fædrelandet. Blandinger. Odense.
Odense Adresse-Contoirs Efterretninger, 1845-08-27
Udlandet. Frankerig. J det franske Akademies Forhandlinger den 4 August beskrev Arago et nyt Jnstrument, han i længere Tid havde betjent sig af, for at maale Himlens Blaa. Saussure havde godt indseet, at Jntensiteten af Himlens Blaa maatte tages i Betragtning ved mange meteorologiske Spørgsmaal, og siden han paa Spidsen af Alperne havde iagttaget Himlens stærke mørkeblaa Farve, havde han især ivrigt beskjæftiget sig med at construere en Blaamaaler eller et Chanometer. Endelig blev han staaende ved følgende Jnstrument. Paa en Papiirstrimmel eller i Omkredsen af en Cirkel gjordes en bestemt Række Afdelinger, og enhver af dem fik med en blaa Farve et bestemt Antal Lag. Den første blev een Gang malet, den anden to Gange, og saaledes fik da Saussure et vist Antal Nuancer, der bestandig bleve mørkere og mørkere, og som han da sammenlignede med Himlens Blaa. Men Jnstrumentet var slet og lidet brugeligt, netop fordi Man ikke var sikker paa, at en malet Nuance forblev den samme, da Farverne blegne, og fordi det ikke var muligt at sammenligne dem ved Hjælp af forskjellige Jnstrumenter. Arago havde nu bemærket ved sine Forsøg over Lysets Polarisation, at under visse Forhold fik det polariserede Lys en blaa Farve, som var fuldkommen himmelblaa. Hans Chanometer bestaaer af et Polariskop, hvori der er en Bjergkrystalmed et dobbelt Brydningshjul, som Man kan dreie om sin Axe. Man betragter med et hvidt Stykke Papiir eller en hvid foran Aabningen anbragt Flade: Jo stærkere Krystallen dreies, desto meere polariseret Lys falder der ind, desto blaaere bliver den frembragte Farve, og Man behøver kun at anbringe en Viser tilligemed en Gradebue, hvorpaa Man kan læse Vinkelen, hvorom Krystallen dreies, for i Grader at kunne læse Himlens blaa Farve og saaledes have et constant Cyanometer med nøiagtig bestemte Farver.
Odense Adresse-Contoirs Efterretninger, 1845-08-27
Sverrig. Lunds Domkirke vil den 11 og 2 September feire sit 700-aarige Jubilæum; Biskoppen og Cantsleren ville tale fra Alteret, hvorpaa der vil blive afsunget en Hymne af Lindeblad og Møller; derefter prædiker Prof. Dr. Bergqvist. Den anden Dag vil Prof. og Ordensmedlem Brunius i Domkirkens Chor holde en Tale paa Domkirkeraadets og Forsamlingens Vegne.
Odense Adresse-Contoirs Efterretninger, 1845-08-27
Sidste Fredag har der været Opløb i Götheborg, foranlediget ved et Par Væddeløbere, som havde skilt sig af med en Concurrent ved at overfalde ham med Hug og Slag. Det lykkedes Politiet at frie dem for den opbragte Folkemasses Hævn, men Militair maatte hentes, inden denne adspredte sig.
Odense Adresse-Contoirs Efterretninger, 1845-08-27
Paa en af Øerne i den bahuslehnske Skjærgaard er der forøvet et grueligt Mord af en Færgekarl. Offeret var hans egen Hustru, hvis Arme og Been han først knuste, inden han omsider tog Livet af hende med flere Knivstik. Mordinstrumentet lod han sidde i hendes Nakke, kastede hende paa en Seng, og gik derpaa heel rolig til - Brændeviinsflasken. Da Rettens Betjente kom for at hefte ham, stod han rolig og arbeidede paa den Liigkiste, hvori han agtede at nedlægge de lemlæstede Levninger af sin Mage. Da han saae dem komme, løb han dog bort og skjulte sig i en Lade, hvor han strax blev greben og ført til Svanesund. Morderen har i flere Aar været berygtet for sin Vildhed og Voldsomhed, især mod sine Slægtninge, som ofte maatte søge Beskyttelse mod ham i Nabolaget.
Odense Adresse-Contoirs Efterretninger, 1845-08-27
Fædrelandet. Blandinger. Om den bekjendte lollandske Adresse, siger "Fædrelandet, at da Statsraad Bang nu som Medlem af et Regjeringscollegium ikke kan have Sæde i den roeskildske Forsamling, er det fuldkomment rigtigt, hvad der af de conservative Blade hoverende er blevet bemærket, at Adressen for saavidt er kommen for sildig, hvilket har sin Oprindelse af, at den lollandske Landboforening for nylig er bleven dannet, og at denne Adresse har været dens allerførste offentlige Skridt; men fordi den bliver uden praktisk Virkning med Hensyn til Etatsraad Bang, derfor er den dog ikke et Skud i Luften; der er flere Deputerede end Statsraad Bang, som kunne have godt af at betænke, om de med god Samvittighed, kunne vedblive at være Deputerede for deres Valgdistrict, eller om de nu vedkjende sig de Anskuelser, i Henhold til hvilke de bleve valgte. Om denne samme Adresse til Statsraad Bang, bemærker Berlingske Tidende foreløbigt, at det er en paafaldende Besynderlighed, at Adressen ikke tidligere efter Stænderforsamlingen er kommen istand, men først nu, paa en Tid, da Forandringen i Statsraad Bangs Embedstilling ligefrem efter Stænderanordningens Ord har medført, at han ikke oftere kan indtage sit Sæde i Stænderforsamlingen, altsaa paa en Tid da en slig Adresse - dens øvrige Jndhold uomtalt - er aldeles overflødig, hvorom hverken hiin Landboforening eller vælgerne i 17de Landdistrict kunne antages at være uvidende."
Odense Adresse-Contoirs Efterretninger, 1845-08-27
Af Althingstidenden, forsaavidt den endnu er udkommen, sees, at af de private Propositioner er den om Handelsfrihed især bleven levende discuteret og antaget næsten med Eenstemmighed. Derimod har Man, ligesom hos os, ikke faaet Tid til at behandle Forslag om Forandringer i selve Althingsloven. Jnteressen for Jnstitutionen er iøvrigt ret livlig paa hele Øen.
Odense Adresse-Contoirs Efterretninger, 1845-08-27
Hertugdommernes Blade berette, at den slesvigske Liedertafel, ledsaget af en meget stor Folkemængde, i Onsdags 8 Dage har bragt den under Tiltale satte Dr. Heiberg, en donnerndes Hoch, som den, der længe har kæmpet videnskabeligt for den tydske Nationalitet og Landets Rettigheder mod de danske Overgreb og nylig har udtalt sig frit mod Forbudet af de slagrende Faner. Dr. Heiberg takkede med et Hoch for Schleswigholstein, og Demonstrationen sluttede som sædvanlig med: Schleswigholstein meerumschlungen.
Odense Adresse-Contoirs Efterretninger, 1845-08-27
Advocat Baudiz fortæller i Rendsb. Wochbl.,at der, efterat han i Würtzburg havde udbragt et Hoch for den gemeinsamen einen und einigen Deutschland, er meddeelt ham, at Kongen af Baiern, til hvem dette Hog stenographeret var bragt (formodentlig pr. Ex pres, havde yttret: Das ist gut, so muste ein Teutscher Mann in Teutschland sprechen." Det maa være ubehageligt for saadan en "Teutscher, at boe i den danske Fæstning Rendsborg.
Odense Adresse-Contoirs Efterretninger, 1845-08-27
J Folkebladet af 25 Julii siger Magister Monrad om Lehmanns Suspension: Vi vide heelt vel, at disse Actioner faae et grandiost, storartet Udseende, saavel ved denne Suspension som derved, at Generalfiskalen er bleven sat i Virksomhed. Men lader os dog ikke skjemte! De ærede Herrer i Cancelliet ere naturligviis altfor fornuftige Mænd til, at de ikke skulle vide, at der ikke er Tale og nogen uhyre politisk Forbrydelse, der formedelst sin Storhed gjorde det umuligt for de Paagjældende at beklæde noget Embede. Generalfiskalen har vel nedlagt nogle frygtelige Paastande, men vi ere jo dog alle i en saa fremrykket politisk Alder, at vi vide, hvad det betyder. Hvor mange Gange have ikke Actorerne paastaaet, at Procurator Christensen skulde have sit Liv forbrudt, og dog gaaer han endnu lyslevende om iblandt os, og har sit Embede og har aldrig været suspenderet. Forfatteren af disse Linier har ogsaa været i det Tilfælde, at en Actor har paastaaet, at han burde aflives, men han takker sin Gud for god Sundhed, og for at han endnu har sit Legeme ubeskaaret. Saadanne Actor-Paastande forstyrre ikke længer nogen Mands Nattero." Hele Artiklens Jndhold reassumerer Forfatteren selv til Slutning med følgende Ord: "Sammensatte vi saaledes i Korthed det ovenfor Udviklede, saa finde vi, at Suspension af en Embedsmand paa Grund af Sags Anlæggelse imod ham, er, da Sags Anlæggelse bør paaføre den Sagsøgte saa liden Ulempe, som muligt, et Onde, der kun kan retfærdiggjøres ved Hensyn til Statens Betryggelse, og at den altsaa under alle Omstændigheder ei bør finde Sted, naar det er klart, at den ikke er nødvendig til Statens Betryggelse; at der var al Anledning for Cancelliet til at være varsom, da en Sagførers Actions=Suspension har samme Virkning som en Straffe=Suspension, og da det ikke kunde være andet end Collegiets retsindige Medlemmer imod at rive en ung Mand ud af hans begyndende Virksomhed; at der under de foreliggende Omstændigheder var saa megen mere Anledning til at lade dette Hensyn faae Jndflydelse, som det er klart, at Statens Betryggelse ikke fordrede Lehmanns Suspension, eftersom der her hverken er Tale om Embedsforseelser, der kunde begrunde Formodning om, at han ikke paa en samvittighedsfuld Maade vilde opfylde sine Embedspligter, eller om Forbrydelser, der kunde give den fjerneste Anledning. til Mistanke om en for hans Characteer plettende Handling, og eftersom Advocatens Stilling ikke er saadan, at den udfordrer Overeensstemmelse mellem hans og Regjeringens politiske Anskuelser. Da saaledes Suspensionen i det foreliggende Tilfælde er et stort Onde, og da det er klart, at Statens Betryggelse aldeles ikke fordrede Suspensionen, nødes vi til aldeles at misbillige denne af Cancelliet trufne Foranstaltning."
Odense Adresse-Contoirs Efterretninger, 1845-08-27
Lector With er forinden sin Afreise til Rusland bleven udnævnt til Professor. - Forleden Løverdag fik en ung rask Muursvend ved Navn Peter Skatyr, som arbeidede paa et Stillads i Peterhvidtfeldtstræde i Kjøbenhavn, et pludseligt Liigfald, og styrtede ned paa Steenbroen, hvor han lemlæstedes skrækkeligt, idet han ikke alene brak Benet og Laaret, men tillige knuste Hovedet. Han bragtes til Hospitalet, hvor han under frygtelige Lidelser opgav Aanden efter 10 Dages Forløb. Han efterlader Kone og Barn i trange Kaar. (Flyvepst.)
Odense Adresse-Contoirs Efterretninger, 1845-08-27
Jmedens Assessor Drewsen var i Politiretten i Kjøbenhavn fuldførte han en Undersøgelse betræffende en norsk Brandassurancesag med saadant Held, at alle forønskede Oplysninger bleve bragte tilveie. Det norske Assurancecompagnie har i denne Anledning ved den svensk norske Minister i Kjøbenhavn tilstillet ham et Service af Sølv til Dejenner, som Beviis paa sin Paaaskjønnelse af Sagens Behandling."
Odense Adresse-Contoirs Efterretninger, 1845-08-27
Jfølge Kieler Corr. ere nu 800,000 Rbd. blevne anviste til Havnebygningen i Husum. Udførelsen af dette kostbare Værk er overdraget Dige-Jnspecteur Capitain Petersen; der vil uopholdelig blive lagt Haand paa Udarbeidelsen af den detaillerede Byggeplan, saa at Arbeiderne selv kunne tage deres Begyndelse til næste Foraar. Af denne Anordning fremgaaer uimodsigelig, at Regjeringen under enhver betingelse har besluttet at sikkre Realisationen af Jernbanen fra Flensborg til Husum, thi uden Jernbaneforbindelse med Hussum vil aldrig den nye Havn kunne vinde nogen Betydning. Med Hensyn til den Paketfart, som adaare ventes oprettet mellem Nyyork og Kjøbenhavn, mener Man, at det endnu i dette Efteraar vil blive foranstaltet, at Varer, der fra Østersøen gaae til Nordamerika, kunne oplægges i Kjøbenhavn. Fordelen heraf paa begge Sider er indlysende; for Nordamerikanerne er den blandt Andet den, at Skibe fra Nyyork kunne aarligen gjøre 3 Reiser til Kjøbenhavn, men kun 2 til Stokholm eller St. Petersborg, og dette endog med Fare for at blive indefrosne i Østersøen.
Odense Adresse-Contoirs Efterretninger, 1845-08-27
J Lollands-Falsters Stiftsconvent vil der i Septembermødet blive foreslaaet at bevidne Pastor Giessing Conventets Sympathie med Jndhold og Fremstilling i det af ham nylig udgivne Skrift og Conventer. J "Fædrelandet fremsættes et Forslag, der gaaer ud paa, at det paalægges enhver til Praxis anthoriseret Læge som Pligt, paa det Huus, hvor han boer, at lade anbringe et Skildt og om Natten en Lygte, der paa en løinefaldende Maade kan betegne, hvor Man i paakommende Tilfælde kan finde den nødvendige øieblikkelige Hjælp.
Odense Adresse-Contoirs Efterretninger, 1845-08-27
J Randers vil der i næste Maaned blive foranstaltet en Udstilling af Malerier, som Kunstforeningen iaar har indkjøbt.
Odense Adresse-Contoirs Efterretninger, 1845-08-27
Hovedgaarden Dronningborg er nu solgt, dog ikke ved Auctionen i Tirsdags, men underhaanden efter denne, til Hr. Langballe af Grundfør Mølle for 38,000 Grundfør Rbd., med endeel udvendig Besætning. Mølle skal af Hr. Langballe være solgt for 30,000 (Randers A.) Rbd.
Odense Adresse-Contoirs Efterretninger, 1845-08-27
Fallit i Kjøbenhavn: Urtekræmmer Martin Johansen, Kjøbmand H. C. Führer i Nakskov.
Odense Adresse-Contoirs Efterretninger, 1845-08-27
Odense. Jgaar afholdt Odense forenede Skydeselskab dets aarlige Fugleskydning, ved hvilken det til Selskabets store Glæde indtraf, at Kongegevinsten nedskjødes af Stiftets høitelskede Gouvernør, Hs. Kongel. Høihed Kronprindsen, der saaledes blev Selskabets Fuglekonge. Den almindelige Glæde herover udtalte sig i lydelig Jubel, der noksom bar Vidne om hvor trofast og hengiven Alles Hjerter slaae for denne gamle Danmarks ophøiede og ægte Søn. Gevinsterne nedskjødes saaledes: Ringen (6te Gevinst en Sukkerskee) af Hr. Handelsfuldmægtig Frydendahl til Hr. Jernstøberieier Allerup; venstre Vinge (5te Gev. en Ragout skee) af og til Hr. Kjøbmand Hvalsøe; høire Vinge (4de Gev. en Fiskeskee) af Hr. Kjøbmand Hvalsøe til Hr. Organist Falck; Halen (3die Gev, en Potageskee) af Hr. Kirkeværge Jørgensen til Hr. Farver og Borgerrepræsentant Schrøter; Halsen (2den Gev. 12 riflede Theeskeer) af og til Hr. Handelsfuldm. Frydendahl; Brystpladen (Kongegevinsten 6 riflede Spiseskeer) af og til Hs. Kgl. Høihed Kronprindsen. Ved Skiven fik Hr. Kirkeværge Jørgensen bedste Prikskud, hvorfor han erholdt Præmien en Flødeskee.
Odense Adresse-Contoirs Efterretninger, 1845-08-27
Den hæderligt bekjendte Artist, Hr. Alstrup fra Kjøbenhavn er ankommen hertil Byen, for at daguerreotypere (see blandt Avertissementerne!). De Portraitter, han fremviser til Prøve, ere særdeles skarpe og tydelige – at Liigheden er der, følger jo aldeles af Sagens Natur - og udmærke sig saaledes fremfor de tidligere her udførte Portraitter i samme Genre.
Odense Adresse-Contoirs Efterretninger, 1845-08-27
(Dagsposterne.) Landsoverretten har fældet Dom i Sagerne: 1) Hans Dinsen af Saltofte contra Sognepræst Sørensen af Barløse. Forskjellige af Citanten fremførte, for Jndstævnte fornærmelige Udladelser mortificeredes og Citanten idømtes herfor 50 Rbd. Mulkt til Odense Amts Fattigkasse, men iøvrigt fri fandtes Citanten for Jndstævntes Tiltale, ligesom ogsaa den indankede i 1ste Jnstants inden Baag Herredsting afsagte Dom stadfæstedes, forsaavidt der ved samme var given Citanten Mortification paa Jndstævntes over ham nedlagte Ærespaastand. Processens Omkostninger for begge Retter ophævedes. - 2) Kjøbmandslauget i Odense contra 1) Kjøbmand Richters Enke Nielsine Richter, 2) Handelsbetjent Christensen og 3) Smedemester Christensen. Overretten fastsatte at Sagen forsaavidt angik No. 3, der efter Sagens Jndankning til Overretten var død, burde bortfalde, og stadfæstede iøvrigt den indankede inden Odense Politiret afsagte Dom samt ophævede Processens Omkostninger.
Odense Adresse-Contoirs Efterretninger, 1845-08-27
Jfølge Flyveposten vil Hs. Maj. Kongen tidligere, end bestemt var, vende tilbage til Kjøbenhavn.
Odense Adresse-Contoirs Efterretninger, 1845-08-27
Dampskibet Ægir er i Søndags afgaaet fra Kjøbenhavn til Kiel; ifølge Kbhposten, for at overføre Hs. Kgl. H. Kronprindsessen til Fyen.
Odense Adresse-Contoirs Efterretninger, 1845-08-27
Bestyrelsen for Studentersangforeningen i Kjøbenhavn har til Committeen for det for Foreningen arrangerede Bal i Aarhuus (i Anledning af Skanderborgfesten) indsendt en smigrende Taksigelsesskrivelse. Den stærke Storm i forrige Uge har ifølge Ribe A. alene i Ribe Amt foranlediget følgende Strandinger, Paa Roms indstrandede Natten til den 21 de, en engelsk Galease eller Galiot, Bee kaldet, 78 Tons drægtig, afgaaet fra Hamborg den 19 ds., bestemt til Hull med Byg, Uld, Meel og Jernvarer. Mandskabet, 3 Mand, foruden Capitainen, dennes Kone og 2 Børn, er bjerget. - Paa Sønderho, samme Dag, Evert Galeasen, Anna Magdalen, 20 Læster drægtig, ført af J. G. Sproch fra Leer i Ostfrisland, ballastet, fra London bestemt til Hjemstedet. Besætningen, bestaaende af Skibsføreren og en Matros, er bjerget. - Ved Blaavand, den 20de Skibet "Lykkens Prøve, ført af Skipper P. Johnsen af Lønne, ladet med Smør, Skind, Uld og Vox, kommende fra Ringkjøbing, bestemt til Altona. Skipperen druknet, Ladning og Jnventarium bjerget. - Natten til 21de: Skonnerten Venskabet", ført af Capt. C. Nielsen fra Arendahl, ladet med Tobak, Glas, Huder og Sæbe, kommende fra Bremen, bestemt til Stavanger. Mandskabet er reddet, Ladning og Jnventarium, tildeels bjerget. - S. D.: Briggen Betsy", ført af Capt. Bruce, ballastet, bestemt fra Glückstadt til Sunderland. Mandskabet reddet. Jnvent, tildeels bjerget.
Odense Adresse-Contoirs Efterretninger, 1845-08-27
- Den 22de stødte en Brig fra Lybeck paa Grund Miil fra Blaavand og sank. Mandskabet reddede sig paa en Mand nær i Skibsjollen. Ladningen, Kaffe og Riis, er gaaet aldeles tabt. En Deel af Jnventariet kan bjerges. - S. D. kom i en Jolle 4 Søfolk iland i en ynkelig Forfatning, alle blottede for Linned og Klæder. Skibet, hvortil de hørte, Briggen the Fives, ladet med Steenkul, bestemt fra Newkastle til Hamborg, er gaaet under paa Refshorn. Af Mandskabet bleve 5, Bølgernes Rov. - J Hennegaards Strandlehn s. D. Evertgaleasen Phønix, ført af Capt. C. G. F. Boy, ladet med Steenkul, kommende fra Abdour, bestemt til Hamborg. Mandskabet reddet, Ladning og JnventaVed sidste Vandflod er alene rium tildeels bjerget. -
Odense Adresse-Contoirs Efterretninger, 1845-08-27
i Norfardrup Sogn nærved Ribe druknet mellem 60 og 70 Faar og 4 a 5 Kalve.
Odense Adresse-Contoirs Efterretninger, 1845-08-27
Fra Udlandet skrives fra Sverrig, at Hs. Maj. Kongen er den 19 Aug. tiltraadt Reisen til Norge. Dagligt Allehaanda" bringer følgende, som det synes meget vigtige, politiske Efterretninger under 21 August.
Odense Adresse-Contoirs Efterretninger, 1845-08-27
Generallieutenant Hr. Friherre Palmstierna skal i Morgen tiltræde sin Reise til St. Petersborg for at overlevere sin Rappel og derhos arrangere sin Tilbageflytning til Fædrelandet. Hr. Friherrens Tilbagekaldelse fra sin Plads som Svensk-Norsk Minister i St. Petersborg er en politisk Begivenhed, som turde vække Opsigt i Udlandet og blive af en betydningsfuld Jndflydelse paa den politiske Stilling, den skandinaviske Halve for Fremtiden kommer til at indtage til den østlige Nabo." - Man formoder ligeledes at den Svensk Norske Minister i England, Grev Biørnstierna ligeledes vil blive tilbagekaldt, skjøndt dette i ydre politisk Henseende er af langt mindre Vigtighed, da Grev B. vel ikke kan siges at have nogen Jndflydelse paa vore diplomatiske Forhold til Engelland. J Frankerig har en Vandhose i Dalen Mourille ved Rouen anrettet megen Skade; efterat have ruineret flere Smaahuse og knust Træer og Hækker, ødelagde den 3 Fabrikker, hvori der var 318 Arbeidere; Skaden anslaaes til 400,000 Fr.; 40 Liig og henved 100 Qvæstede ere trukne frem af Ruinerne. Meteoret varede 2 Minutter. Dronning Victoria er ankommen til Koburg, hvor ogsaa Belgiernes Konge- og Dronning ere indtrufne.
Odense Adresse-Contoirs Efterretninger, 1845-08-27
Ind= og udklarerede Skibe ved Odense Toldkammer. Jndgaaede, den 26 August, C. Jensen af Odense, fra Middelfart, Jagten Speculationen med Korn. A. M. Fischer af Odense, fra Faxøe, Sluppen Caroline & Mathilde med Kalksteen; J. H. Brag af Sønderborg, fra Holnis, Jagten den unge Tobias med Tagsteen; den 27de, S. Reiersen af og fra Tvedestrand, Skonnerten Johanne Marie med Trælast; L. S. Eldrup af og fra Tvedestrand, Sluppen Lilleput med Jern og Trælast. - Udgaaede Jngen.
Odense Adresse-Contoirs Efterretninger, 1845-08-27
AVERTISSEMENTS. J den Hempelske Boghandel faaes: Wildes praktiske Universal-Raadgiver for Borger og Landmand. Et Magazin af techniske og oeconomiske Erfaringer, indeholdende Forskrifter for Fabrikation, Haandværksdrift, Huusholdning og Huusflid, Kunst, Oeconomie, Luxus og Handel. 2 Rbd.